Puhkus Roomas
"Puhkus Roomas" (originaalpealkirjaga "Roman Holiday") on 1953. aasta USA romantiline komöödiafilm. Film tutvustas USA publikule Belgias sündinud näitlejat Audrey Hepburni, kes võitis rolli eest parima naispeaosatäitja Oscari. Peaosades tegid kaasa ka Gregory Peck ja Eddie Albert. Filmi stsenaariumi kirjutasid John Dighton ja Ian McLellan Hunter, varjatult ka Hollywoodi musta nimekirja kuuluv autor Dalton Trumbo.